Dėl techninės specifikacijos projekto viešos konsultacijos
AB Klaipėdos valstybinio jūrų uosto direkcija, vadovaudamasi Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 39 straipsnio 1 dalies 2 punktu, skelbia viešą techninės specifikacijos projekto konsultaciją dėl planuojamo pirkimo „Hidrotechninių statinių paskirties statinio krantosauginės dambos Alksnynėje, Neringos sav., statybos darbai“. 
Techninės specifikacijos projekto konsultacijos tikslas – gauti rinkos dalyvių pastabas ir pasiūlymus dėl planuojamo pirkimo techninių reikalavimų, darbų apimties, techninių sprendinių bei pirkimo dokumentų aiškumo ir pagrįstumo. 
Susipažinimui ir pastaboms teikiami šie dokumentai:
1. 1_BD-N (projekto bendroji dalis ir projektiniai pasiūlymai); 
2. 2_SK-N (projekto konstrukcijų dalis ir techninės specifikacijos); 
3. Konkursinis+kiekiu+ziniarastis+Alksnynes-damba.docx; 
4. Sutarties+projektas+Krantosaugine+damba+Statybos+rangos+darbu+pirkimo+fiksuotos+kainos-09-10.docx; 
5. PAV-ataskaitų-nuorodos. 
Prašome iki nustatyto termino (t.y. iki 2026-09-16 24:00 val.) pateikti pastabas ir pasiūlymus dėl pateiktų dokumentų, galimų techninių sprendinių alternatyvų bei kitų aplinkybių, galinčių turėti įtakos tinkamam pirkimo dokumentų parengimui ir konkurencijai užtikrinti.
Techninės specifikacijos projekto konsultacijos metu gauta informacija bus naudojama tik pirkimo dokumentų rengimo ir tikslinimo tikslais. Būsimo pirkimo vykdytojas pasilieka teisę neatsižvelgti į pateiktus pasiūlymus.

